1. **osztály félévi követelmények**

−   A tanult kis- és nagybetű biztonságos ismeretében tudjon a tanuló némán és

hangosan olvasni.

−   Oldja meg a tanító rávezetésével a szavakhoz kapcsolódó ismert típusú feladatokat.

−    Biztosan tájékozódjon a tanuló a vonalrendszerben, tudja alakítani a kisbetűket, az írásjeleket másoláskor, tollbamondáskor és emlékezetből íráskor.

−   Az írás terjedelme kb. 2-4 sor legyen.

−   Másoláskor legfeljebb 2-3 írástechnikai hibát követhet el.

−   A betű és a hang különbségének felismerése.

−   Tudja a tanuló tisztán ejteni a hangokat.

−   Szavakat és szópárokat tudjon utánmondással, helyes időtartammal ejteni.

−   Tudjon udvariasan megszólítani felnőtteket, gyermekeket.

−   Tudjon helyesen bemutatkozni.

−   Tudjon 1-2 mondatot alkotni eseményt ábrázoló képről.

−   Tudjon köszönni a felnőtteknek és gyermekeknek a napszaknak megfelelően.

−   Jelezze a tanult módon (tapssal, kopogással) a versek ritmusát.

−   Figyelje meg a környezetében élő gyerekek cselekedeteit.

−   Kapcsolódjon be az egyszerűbb gyermekjátékokba.

1. **osztály év végi követelmények**

−   Valamennyi kis- és nagybetű biztonságos ismeretében tudjon a tanuló némán és

hangosan olvasni.

−   Olvasson a tanuló némán – szóanyagában ismert – 6-8 soros szöveget.

−   Oldja meg a tanító rávezetésével a szöveghez kapcsolódó ismert típusú feladatokat

(válogató olvasás, feleletválasztás).

−   Nevezze meg kedves könyvének címét.

−    Biztosan tájékozódjon a tanuló a vonalrendszerben, tudja alakítani a kisbetűket, az írásjeleket másoláskor, tollbamondáskor és emlékezetből íráskor.

−   Az írás terjedelme kb. 4-6 sor legyen. Az írás teljesítményének szintje érje el kb. 8-11 betűt percenként.

−   Másoláskor legfeljebb 2-3 írástechnikai hibát követhet el.

−   A betű és a hang különbségének felismerése.

−   A szókezdő nagybetű használata ismert esetekben.

−   Tudja a tanuló tisztán ejteni a hangokat.

−   Szavakat és szópárokat tudjon utánmondással, helyes idő-tartammal ejteni.

−   Tudjon udvariasan megszólítani felnőtteket, gyermekeket.

−   Tudjon helyesen bemutatkozni.

−   Tudjon 1-2 mondatot alkotni eseményt ábrázoló képről.

−   Tudjon köszönni a felnőtteknek és gyermekeknek a napszaknak megfelelően.

−    Csoportosítsa az olvasott mesék gyakran előforduló szereplőit (csodás lények, emberek, állatok).

−   Különböztesse meg a verset a prózától.

−   Ismerje föl, hogy a műköltészeti alkotásoknak van címe, szerzője.

−   Tudja, hogy a verset általában versszakok alkotják.

−   Jelezze a tanult módon (tapssal, kopogással) a versek ritmusát.

−   Figyelje meg a környezetében élő gyerekek cselekedeteit.

−   Kapcsolódjon be az egyszerűbb gyermekjátékokba.

## 2. osztály félévi követelmény

 Olvasson lassú folyamatossággal.

Fogalmazza meg szóban (tömören egy mondattal) az olvasmány egy-egy gondolategységét nevelői segítséggel.

Érzékeltesse a tanuló a beszélő szándékát helyes hanglejtéssel (kijelentő, kérdő mondat) nevelői minta alapján.

Tartson szünetet a mondatok végén.

Használja az Ablak-Zsiráf című gyermeklexikont címszó megadásával.

A tanuló írása – a betűk alakja és kapcsolása – a normához közelítsen.

Legyen könnyen olvasható.

Az írás terjedelme 7-8 sor legyen.

Az írás teljesítményének szintje érje el kb. a 12-18 betűt percenként.

Másoláskor legfeljebb 1-2 írástechnikai hibát követhet el.

A felismerés és a megnevezés szintjén ismerje a tanuló a tanterv alábbi témáit:

–          szavak

–          szótagok

–          hang és betű

–          magán- és mássalhangzók

Szókapcsolatokat és rövid, egyszerű mondatokat tudjon helyes hangsúllyal és hanglejtéssel ejteni.

Különböztesse meg a verset a prózától.

Ismerje fel, hogy a művészeti alkotásoknak van címe, szerzője.

Tudja, hogy a verset versszakok alkotják.

Jelezze a tanult módon (tapssal, kopogással) a versek ritmusát.

## 2. osztály év végi követelmény

 Hangos olvasása közelítse meg a természetes beszéd ütemét

Fogalmazza meg a szöveg alapgondolatát.

A hangos olvasási hibák közül ne kövessen el újrakezdést.

Érzékeltesse a beszélő szándékát helyes hanglejtéssel valamennyi tanult mondatfajta esetében.

Érzékeltesse a mondat közi írásjelek közül a vesszőt nevelői minta alapján.

A tartalomjegyzék segítségével gyakorolja a könyvben való tájékozódást.

Nevezze meg 3 könyv írójának nevét, a könyvek és kedvenc olvasmányának címét, továbbá azon tulajdonságát, amiért megszerette őket.

Írása legyen tetszetős.

Helyezze el írásmunkáját gazdaságosan, írás-munkája legyen tiszta.

Az írás terjedelme kb. 9-10 sor legyen.

Az írás teljesítményének szintje érje el kb. a 19-28 betűt percenként.

Írástechnikai hibát ne kövessen el.

A felismerés és megnevezés szintjén ismerje a tanterv alábbi témáit:

–          az egyszerű mondat fajai (felkiáltó, fel-szólító, óhajtó)

–          a ki?, mi?, milyen?, mit csinál?, mi történik? kérdésre csoportosítható szavak

–          szótő és a toldalék (elsősorban ragos főnevek esetében)

Hangsorokat, szósorokat tudjon helyes artikulációval ejteni.

Ismerje fel a mesét.

Ismerje fel a mesében szereplő helyszínt, a próba-tételeket és a kezdő és befejező nyelvi fordulatokat.

Tudja, hogy a versszakok sorokból épülnek föl, a vers-szakokban érezhető a ritmus.

Önálló véleményt alkosson az olvasmányokban szereplő személyek viselkedéséről.

## 3. osztály félévi követelmény

Hangos olvasása közelítsen a természetes beszéd üteméhez.

Olvasson a tanuló némán 1 oldal terjedelmű szöveget. Emeljen ki lényeges információkat kérdések segítségével.

Az írása legyen könnyen olvasható, írásmunkája tetszetős. Az írás terjedelme kb. 8-10 sor legyen. Az írás teljesítményének szintje érje el a 19-28 betűt percenként.

Ismerje fel és tudja megnevezni a tanult anyanyelvi ismereteket.

Tudjon 5-7 mondatos fogalmazást írni a tanult műfajnak megfelelő eszközök felhasználásával képsor vagy átélt közös élmény alapján.

Ismerje fel a tanult költészeti alkotásokat.

Ismerje a legfontosabb családi, vallási és nemzeti ünnepeinket.

## 3. osztály év vége

Olvasson a természetes beszéd ütemének megfelelően. Hangos olvasása legyen szöveghű.

Olvasson a tanuló némán másfél oldal terjedelmű szöveget. Bizonyítsa az ismeretterjesztő szöveg megértését információk önálló kiemelésével.

Füzete legyen tiszta. Írásmunkájának elhelyezése legyen áttekinthető. Az írás terjedelme kb. 10-12 sor legyen.

Határozza meg és alkalmazza a tanult anyanyelvi ismereteket.

Tudjon 8-12 mondatos fogalmazást írni önállóan a tanult műfajnak megfelelő eszközök felhasználásával képsor vagy átélt közös élmény alapján.

Tudja a tanult költészeti alkotásokat.

Ismerje a magyar nemzet legfontosabb történelmi eseményeit.

## 4. osztály félév

Olvasás: Olvasson a tanuló némán másfél oldal terjedelmű szépirodalmi és egy oldal ismeretterjesztő szöveget. Olvasson az élőbeszéd ütemének megfelelően. Kérdések segítségével tagolja a szöveget. Vázlatírás tanítói segítséggel. Könyvek önálló keresése a könyvtárban.

Helyesírás, anyanyelvismeret: Rendezett, olvasható írás. A tanult szófajok felismerése, megnevezése. A tanult anyanyelvi ismeretek alkalmazása.

Beszédművelés, kommunikáció: Legyen képes a tartalomnak megfelelően elmondani a tanult verseket, szövegrészeket. Hibáit tudja javítani tanítói minta alapján.

Fogalmazás: A tanult műfajokban legyen képes 8-10 mondatos szöveget írni, megtartva a műfaj sajátosságait. Vázlat alapján tudja tagolni a fogalmazását.

Irodalom: Ismerje fel az olvasott alkotásokat. Ismerje fel a rímeket, vegye észre a rokon értelmű szavakat, jelzős szószerkezeteket.

## 4. osztály év vége

Olvasás: Olvasson két oldal szépirodalmi és másfél oldal ismeretterjesztő szöveget. Olvasson a tartalomnak megfelelő tempóban. Önállóan tagolja a szöveget és írjon vázlatot. Fogalmazza meg, hogy a kölcsönzött könyvben mi és miért tetszett.

Helyesírás, anyanyelvismeret: Rendezett, olvasható írás, gazdaságos szövegelrendezés. A meghatározás és alkalmazás szintjén ismerje a tanult szófajokat. Alkalmazza a tanult anyanyelvi ismereteket. Helyesírását önellenőrzéssel felülvizsgálja, szükség esetén javítja.

Beszédművelés, kommunikáció: Legyen képes alkalmazni a tanult mondat- és szövegfonetikai eszközöket a tanult versek és szövegrészek elmondásakor, hibáit tudja önállóan javítani.

Fogalmazás: A tanult műfajokban legyen képes kb. egy oldalas szöveget írni, megtartva a műfaj sajátosságait. Önálló vázlat alapján tagolja fogalmazását.

Irodalom: Ismerje fel a tanult alkotásokat. Ismerje fel a rímeket, megszemélyesítéseket, hasonlatokat. Az egyszerű szerkezetű mesék, elbeszélések tartalmát időrendben, néhány összefüggő mondattal mondja el.